NaiveNeuron/SloPal huggingface dataset:
Danko, Andrej, predseda NR SR (2019-02-18):
Vážené panie poslankyne, vážení páni poslanci, otváram rokovanie 42. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 38 poslancov. Prosím, aby sme sa pred začatím rokovania prezentovali. (Prezentácia.) Zisťujem, že je prítomných 111 poslancov, teda Národná rada je uznášaniaschopná. Na 42. schôdzi Národnej rady Slovenskej republiky bude ove..., budú overovateľmi poslanci Puci a Cigániková, náhradníkmi budú poslanci Šuca a Verešová. Na dnešnom rokovacom dni o ospravedlnenie požiadali: poslankyňa Bašistová, Cséfalvayová, Jakab, Janckulík, Klus, Mora, Pčolinská, Schlosár, Žarnay, z dôvodu PN poslanec Ďurovčík. Na zahraničnej pracovnej ceste sú poslanci Heger, Hrnko. Poslanci žiadajú na tejto schôdzi prerokovať návrh na vyslovenie nedôvery členke vlády Slovenskej republiky Luby..., Martine Lubyovej, poverenej riadením ministerstva školstva a vedy, výskumu a športu Slovenskej republiky. Podľa čl. 88 ods. 1 ústavy návrh na vyslovenie nedôvery vláde alebo jej členovi prerokuje Národná rada vtedy, keď o to požiada najmenej pätina jej poslancov, teda program takejto schôdze sa neschvaľuje. Návrh má tlač 1317. Uvedený návrh bol podľa § 109 ods. 3 zákona o rokovacom poriadku pridelený na prerokovanie všetkým výborom Národnej rady s tým, že ako gestorský bol určený výbor pre vzdelávanie, vedu, mládež a šport. Taktiež bol zaslaný vláde na zaujatie stanoviska. Panie poslankyne, páni poslanci, podávam procedurálny návrh, aby sme dnes rokovali aj po 19.00 hod. až do úplného prerokovania tohto (reakcia z pléna) jediného bodu programu vrátane hlasovania. Je všeobecný súhlas? (Nesúhlasná reakcia pléna.) Nie. Prosím, prezentujme sa a hlasujme. (Hlasovanie.) Prítomných 119, za 73, proti 45, zdržal sa 1.) Konštatujem, že sme tento návrh schválili. Teraz pristúpime k samotnému rokovaniu o podanom návrhu na vyslovenie nedôvery. Prosím poslankyňu Veroniku Remišovú, aby ho ako poverená členka skupiny poslancov uviedla. (Rokovanie o návrhu skupiny poslancov Národnej rady Slovenskej republiky na vyslovenie nedôvery členke vlády Slovenskej republiky Martine Lubyovej, poverenej riadením Ministerstva školstva, vedy, výskumu a športu Slovenskej republiky , tlač 1317.)
Danko, Andrej, podpredseda NR SR (2024-09-25):
Ďakujem. Otváram rozpravu. Do rozpravy som nedostal písomnú prihlášku, preto sa pýtam, kto sa chce prihlásiť do rozpravy ústne. Nik. Uzatváram možnosť prihlásenia a vyhlasujem rozpravu za skončenú. Chce sa vyjadriť ešte pani navrhovateľka? Nie. Prerušujem rokovanie o tomto bode programu. Budeme pokračovať návrhom na voľbu člena Správnej rady Ústavu pamäti národa. Dávam slovo poverenému členovi výboru pre ľudské práva a národnostné menšiny poslancovi Hazuchovi, aby návrh uviedol a podal správu o výsledku prerokovania návrhu vo výbore. (Rokovanie o návrhu na voľbu člena Správnej rady Ústavu pamäti národa , tlač 459.)
V. Palko, minister vnútra SR: (2005-10-25):
Návrhom sa predkladá aj ušetrenie finančných prostriedkov sociálneho zabezpečenia, ktoré by boli inak vynakladané na dávky sociálneho zabezpečenia bývalých policajtov v mladšom veku, a tým sa tiež nepriamo vytvoria predpoklady na lepšie hodnotenie policajtov vo výkone služby. Ďakujem.
Jurinová, Erika, podpredsedníčka NR SR (2013-10-24):
Pán poslanec Uhliarik.
Baránik, Alojz, poslanec NR SR (2017-03-28):
Ďakujem pekne. Reagoval by som na kolegu Grendela len v tom, že si myslím, že na rozdiel od toho, čo bola jedna z premís jeho vystúpenia, si myslím, teda že táto koalícia, že jej už nejde o to, aby sa tu vytváralo zdanie niečoho. Jednoducho tu už ide len o čisté udržanie si moci, pretože táto koalícia vie, že keď sa to raz prevalí, že to bude strašné. To znamená, že tu už nejde o to, že ako to vyzerá, tu je potrebné udržať ten status quo čo najdlhšie v nádeji, že sa to nejako uprace. Ďakujem.
P. Hrušovský, predseda NR SR: (2005-02-03):
Budeme pokračovať v prerušenom rokovaní 40. schôdze Národnej rady Slovenskej republiky pravidelným bodom programu hodina otázok na členov vlády, generálneho prokurátora. V prvej časti tohto bodu programu bude pán premiér vlády Slovenskej republiky odpovedať na otázky, ktoré poslanci položili jemu a členom vlády Slovenskej republiky. Poprosím pána premiéra, aby informoval Národnú radu o tom, kto za neprítomných členov vlády bude odpovedať na položené otázky. Nech sa páči, pán premiér.
B. Bugár, podpredseda NR SR: (2004-05-20):
Druhú otázku položil pán poslanec Ondriaš pánovi podpredsedovi vlády Slovenskej republiky a ministrovi financií Ivanovi Miklošovi: „Prečo Slovensko vyčlenilo miliardu Sk na obnovu Iraku, keď sa nezúčastnilo na jeho ničení? Nemáme kde dávať peniaze?“ Nech sa páči.
Blanár, Juraj, podpredseda NR SR (2021-12-10):
Vážené pani poslankyne, páni poslanci, vyhlasujem prestávku na rokovanie výborov do utorka 14.12. do 14.00 hod. Ďakujem a prajem šťastnú cestu a príjemný víkend. (Prerušenie rokovania o 16.57 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 113
Mezenská, Helena, poslankyňa NR SR (2013-12-12):
Dovolím si aj ja krátko zareagovať. No, určite ani mne, pán poslanec Štefanec, nie je ľahostajný tento predložený iniciatívny návrh. Považujem ho naozaj, tak ako to povedal aj poslanec Kaník, za veľmi dôležitú a kľúčovú otázku daňovej reformy aj rozprúdenia hospodárskeho, aj ekonomického rastu. Samozrejme, že rozloženie politických síl a situácia v parlamente ukazuje, že pre takéto závažné otázky, ktoré potom samozrejme negatívne dopadajú na občanov, tu nie je vytvorený dostatočný ani adekvátny priestor pre to, aby sa diskutovalo a aby sa takéto otázky docenili. Prečo ale ja podporím tento poslanecký návrh, je to, že som za suverenitu, samostatnosť a slobodu rozhodovania našej krajiny v takýchto kľúčových otázkach. Ja si myslím, že naozaj našu politiku aj daňovú reformu nemôžeme nastavovať podľa formálnych a štandardných parametrov Európskej únie, ale podľa potrieb zdola. A faktom je, že dnes na takto uskutočňované daňové, zásahy do daňovej reformy, do daňovej politiky dnes malé, stredné podniky, bežní občania veľmi ťažko doplácajú. Život sa im čoraz viac zhoršuje a podmienky sú nastavené tak, že nie sú motivovaní. Ľudia sú naozaj, sú zaťažení tým, ako tento daňový režim funguje. Ďakujem.
Danko, Andrej, predseda NR SR (2018-11-29):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce niekto prihlásiť ústne. Nie, uzatváram mož... (Reakcia z pléna.) Galek, už som uzatvoril, nemám tu. (Reakcia z pléna.) Dobre, je písomne prihlásený pán poslanec Galek. Poprosím, aby ste ho zapli.
Podmanický, Ján, poslanec NR SR (2022-02-18):
Áno, áno. Ospravedlňujem sa. Pijem kávu, takže...
Pellegrini, Peter, predseda NR SR (2014-12-02):
Nadlho? Tak potom asi budeme musieť prerušiť.
J. Brocka, poslanec: (2008-10-21):
Ale čo mne vadí, tak je spôsob, akým spôsobom ona argumentuje, prečo otvára druhý pilier. Ona hovorí, že chce chrániť úspory občanov. A to je podfuk na občanoch. To je podvod, pretože práve otváraním druhého piliera ona ohrozuje úspory sporiteľov a prípadne odchod tých klientov z druhého piliera núti správcovské spoločnosti, aby robili nevýhodné rozhodnutia pre sporiteľov. Jednoducho v čase, keď akcie klesajú, tak jednoducho ona ich v tejto chvíli, ak bude niekto vystupovať z druhého piliera a musí predávať, keď je to na škodu sporiteľov. Pretože sporenie na dôchodok, to je dlhodobá záležitosť. Desať, dvadsať, tridsať rokov a výkyvy na finančných trhoch z tohto pohľadu pre sporiteľov nič neznamenajú.
Glváč, Martin, podpredseda NR SR (2018-12-04):
Ďakujem. S faktickými poznámkami? Nikto. Končím možnosť prihlásiť sa. Ďalší v rozprave, pán poslanec Suchánek, nech sa páči.
Hrnčiar, Andrej, podpredseda NR SR (2018-12-04):
Takto, je otvorený bod 59, čiže ráno sa bude, ja som chcel, vidíte, ja som chcel vyjsť vašim kolegom, pán kolega Baránik, v ústrety a vy kritizujete mňa za to, že som vyšiel v ústrety pánovi kolegovi Galekovi, tak sa ospravedlňujem. Takže končím dnešný rokovací deň. Zajtra ráno sa bude pokračovať bodom 59, tam má vystúpiť v rozprave pán poslanec Rajtár, potom, potom v bode budeme prerokovať, budeme prerokovať váš bod.
Hort, Milan, podpredseda NR SR (2010-08-10):
S faktickými poznámkami na vystúpenie pána poslanca Petra Zajaca sa prihlásili pán poslanec Dušan Švantner, ďalej Rafael Rafaj, Ján Mikolaj. Celkom traja poslanci. Uzatváram možnosť prihlásiť sa s faktickou poznámkou. Slovo má pán poslanec Dušan Švantner, nech sa páči.
M. Hort, podpredseda NR SR: (2007-10-30):
To všetko ostatné tu už bolo povedané a, samozrejme, vyjadrím sa k tým čiastkovým návrhom potom, keď sa bude rokovať o rozpočte. Nie je to len o tom, čo som spomínal, veď keď dlhé roky som tu ako predseda výboru spravodajcoval pri rozpočte rozpočet kapitoly Úradu vlády, skúste sa pozrieť, akým spôsobom sa tá kapitola dnes vyvíja oproti predchádzajúcim rokom. No, veď na jednej strane naozaj sa tu hádame do morku kosti o tom, či ten, alebo onen návrh, ktorý sme tu preberali, je korektný alebo je pre ľudí, alebo nie je pre ľudí, vykrikovali ste 20-percentné zníženie byrokracie a výdavkov na byrokraciu. Kedy to vyhodnotíte a kedy poviete tomuto národu, ako ste to splnili? Namiesto toho vo všetkých kapitolách na byrokraciu sa vydáva viac, namiesto toho mrháte peniazmi, ktoré beriete práve zo sociálneho systému, resp. ktorý nedávate na sociálny systém, no a to je smutné. Takže porozprávame sa o ostatných veciach pri rozpočte.
Bugár, Béla, podpredseda NR SR (2019-12-04):
Na vystúpenie pani poslankyne, predpokladám, že aj pán poslanec Mihál s faktickou, nie? Procedurálny? Jaj, len do rozpravy ešte neotváram. Takže, pani poslankyňa Červeňáková, nech sa páči, ako jediná.
Ľ. Kaník, minister práce, sociálnych vecí a rodiny SR: (2003-05-22):
Predchádzajúce zvýšenie dôchodkov sa vykonalo s účinnosťou od 1. júla 2002 podľa zákona č. 306/2002 Z. z. V nadväznosti na splnenie podmienky zvýšenia priemernej mzdy najmenej o 5 %, ktorá bude splnená pravdepodobne za II. štvrťrok roku 2003, navrhujeme zvýšiť dôchodky o 5 %. Navrhujeme zvýšiť vdovecký dôchodok a najvyššie výmery dôchodkov, na ktoré sa vzťahuje toto zvýšenie, a úhrn vyplácaných dôchodkov, realizované v čl. II a čl. III. V čl. II v zákone č. 100/1988 Zb. o sociálnom zabezpečení v znení neskorších predpisov navrhujeme úpravu, ktorá súvisí s prijatím zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení zákona č. 447/2002 Z. z. a to tak, aby sa u profesionálnych vojakov, ktorí boli novo definovaní na účely zákona č. 100/1988 Zb. o sociálnom zabezpečení v znení neskorších predpisov a ktorí vykonávali profesionálnu službu v rozsahu zakladajúcim nárok na dôchodok z výsluhového zabezpečenia policajtov a vojakov pri rozhodovaní o splnení podmienok nároku na dôchodok a o jeho výške podľa zákona č. 100/1988 Zb. neprihliadalo na výkon profesionálnej služby. Ďakujem za pozornosť, to je všetko.
Blanár, Juraj, podpredseda NR SR (2021-05-07):
Ďalšia s faktickou poznámkou pani poslankyňa Anna Remiášová. Nech sa páči.
Glváč, Martin, podpredseda NR SR (2017-12-05):
Pán poslanec Galko.
Dobeš, Peter, poslanec NR SR (2022-02-15):
Ďakujem za slovo. Vážený pán predseda, vážené poslankyne, poslanci, zápisnica o výsledku verejného hlasovania o návrhu na voľbu zástupcu navrhnutého reprezentatívnymi združeniami odborových zväzov do Dozornej rady Sociálnej poisťovne, ktoré sa konalo 15. februára 2022. Išlo o opakovanú voľbu. Na verejné hlasovanie o návrhu na voľbu zástupcu navrhnutého reprezentatívnymi združeniami odborových zväzov do Dozornej rady Sociálnej poisťovne bolo v opakovanej voľbe vydaných a poslanci si osobne prevzali 111 hlasovacích lístkov, teda na voľbe bolo prítomných 111 poslancov. Po vykonaní verejného hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní v opakovanej voľbe o návrhu na voľbu zástupcu navrhnutého reprezentatívnymi združeniami odborových zväzov do Dozornej rady Sociálnej poisťovne všetci poslanci odovzdali hlasovacie lístky. Zo 111 odovzdaných hlasovacích lístkov boli 4 neplatné a 107 platných. Podľa platných hlasovacích lístkov overovatelia zistili, že: – za Marek Švec – za 0, proti 16, zdržalo sa 91, – za Martina Vavra – za 27, proti 8 a zdržalo sa 72. Na voľbu zástupcu navrhnutého reprezentatívnymi združeniami odborových zväzov do Dozornej rady Sociálnej poisťovne je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní v opakovanej voľbe za zástupcu navrhnutého reprezentatívnymi združeniami odborových zväzov do Dozornej rady Sociálnej poisťovne nebol zvolený ani jeden z navrhovaných kandidátov. Keďže nebol zvolený potrebný počet členov rady, vykoná sa nová voľba. Overovatelia poverujú svojho člena Petra Dobeša oznámiť výsledok hlasovania Národnej rade Slovenskej republiky. Pán predseda, skončil som.
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 136 poslancov, za 100, proti 5, zdržalo sa 20, 2 nehlasovali. Konštatujem, že sme tento návrh schválili. Ďalej budeme hlasovať o bode 18 programu, je to druhé čítanie o vládnom návrhu zákona, ktorým sa mení a dopĺňa zákon č. 282/2020 Z. z. o ekologickej poľnohospodárskej výrobe (tlač 1288). Prosím spoločného spravodajcu z výboru pre pôdohospodárstvo a životné prostredie poslanca Jána Szőllősa, aby hlasovanie uvádzal. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 282/2020 Z. z. o ekologickej poľnohospodárskej výrobe v znení zákona č. 350/2020 Z. z. , tlač 1288.)
Vašečka, Richard, poslanec NR SR (2016-05-19):
Ďakujem za slovo. Chcem pripomenúť váženým členom osobitného kontrolného výboru na kontrolu činnosti Vojenského spravodajstva, že sa stretneme dnes o 13.00 hodine v rokovacej miestnosti č. 213 na mínus druhom poschodí v budove na západnej terase. Ďakujem.
Grendel, Gábor, podpredseda NR SR (2021-04-01):
Ďakujem pekne.
Šebej, František, poslanec NR SR (2012-12-07):
Ďakujem, pani podpredsedníčka. No, ja som ten posledný, komu by bolo ľúto peňazí vydaných na šport. Ja si myslím, zrejme v tom sa zhodneme aj s pánom poslancom Galisom, aj s pánom poslancom Érsekom, že každé euro, ktoré krajina minie na podporu športu, je investované dobre. V čom sa ale nezhodneme, je to, že napríklad, že akým spôsobom boli vynaložené peniaze na stavbu, alebo teda na obnovenie zimného štadióna v Bratislave. Ja som ako občan a daňový poplatník pobúrený napríklad tým, že z verejných peňazí sa postavil ešte aj hotel, ktorý je v súkromných rukách. Aj za to sa dalo postaviť a urobiť ešte veľa iného pre šport. A takto by som mohol pokračovať vo výpočte vecí, ktoré sa minuli neúčelne. Napríklad by ma zaujímalo, teda z toho objemu peňazí, ktoré boli minuté na šport, teda napríklad na olympiádu, že koľko, aké percento bolo minuté účelne? Lebo ja som vnímal slovenskú výpravu na olympijských hrách v Londýne z veľkej časti ako turistov za naše peniaze, daňových poplatníkov. Keď už sa bavíme o racionálnom míňaní peňazí. Ja som naozaj pobúrený, pretože tu sú peniaze, ktoré chýbajú konkrétnym mladým ľuďom pri konkrétnom športovaní, ale aj vrcholovým športovcom. Mohol by som v tomto tóne pokračovať, nerád by som však. Ja by som naozaj rád, keby sme vždy, keď hovoríme o vydávaní peňazí v rámci rozpočtu na niektorú kapitolu, špeciálne pri športe... (Prerušenie vystúpenia časomerom.)
Blaha, Ľuboš, podpredseda NR SR (2024-01-24):
Pani poslankyňa Irena Bihariová.
Fronc, Martin, poslanec NR SR (2010-08-11):
Ďakujem pekne, pán predsedajúci. Pán kolega Kažimír, počuli sme od vás kto, čo, kedy povedal, kto, čo, kedy nepovedal, urobil, ako to už povedal môj predrečník, pán kolega Kollár, aj nie celkom vhodnú poéziu. Ja dokonca viem, ako však budete ako politická strana hlasovať, ale to, čo som vás nepočul a by som rád od vás počul, čo vy osobne si myslíte o tomto nástroji, či si myslíte, že je dobrý alebo nie? Ďakujem.
Kaník, Ľudovít, poslanec NR SR (2011-10-19):
Áno, „dozornej rady“.
Kozelová, Monika, poslankyňa NR SR (2021-10-05):
Pán kolega, ja absolútne súhlasím s tým, čo ste povedali. Rada by som dodala, že to, ako sa chováme tu v tejto sále a na verejnosti, to je taký zúfalý vzor chovania, ktorý dávame verejnosti, že to až bolí. Tie nenávistné prejavy, vyhrážanie sa smrťou, to všetko sa stalo úplne bežným a odporúčala by som tuto kolegovi, aby sa pozrel na to, kto vlastní médiá a potom rozprával, takže to je jedna vec... (Prerušenie vystúpenia predsedajúcim.)
Bugár, Béla, podpredseda NR SR (2019-06-19):
Nech sa páči, prezentujme sa a hlasujme. (Hlasovanie.) Prítomných 135, za 130, zdržali sa 3, 
2 nehlasovali. Konštatujem, že návrh bol schválený. Nech sa páči, ďalej.
M. Číž, podpredseda NR SR: (2007-05-09):
(Hlasovanie.) Prítomných 139 poslancov, za návrh 137 poslancov, zdržali sa 2 poslanci. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz, vážené kolegyne, kolegovia, pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 455/1991 Zb. o živnostenskom podnikaní, teda živnostenský zákon v znení neskorších predpisov a o zmene a doplnení niektorých zákonov (tlač 255). Poprosím spravodajkyňu z gestorského výboru pre verejnú správu a regionálny rozvoj pani poslankyňu Renátu Zmajkovičovú, aby hlasovanie uviedla. Nech sa páči. Najprv teda ona v zmysle § 73 ods. 3.
Šudík, Tomáš, poslanec NR SR (2020-07-07):
Ďakujem za slovo. Vážený pán kolega Žiga, dajte si ruku na srdce a povedzte na rovinu, my máme problém pomôcť podnikateľom na Slovensku. Pretože toto vy robíte. Toto celú dobu vy robíte. Dané podnikateľské kilečko pomôže podnikateľom viac ako celá politika strany SMER za posledných 12 rokov. Ja viem, že doteraz sa tvorili len zákony, ktoré by boli blízke pre firmy a podnikateľov blízkych strane SMER, ale tomu je koniec. Podnikateľské prostredie na Slovensku patrí k jedným z najhorších v celej Európskej únii a to je katastrofa. Konečne nechajte robiť ľudí, ktorí sa tomu rozumejú a chcejú zlepšiť to podnikateľské prostredie na Slovensku. Ďakujem krásne.
Blaha, Ľuboš, poslanec NR SR (2012-11-29):
Pán kolega Hudacký, priznám sa, ja vás považujem za slušného človeka a ako kresťanského demokrata, by som od vás očakával úplne iné slová, lebo, čisto politologicky, čudujem sa vám. Kresťanská demokracia na Západe vždy vychádzala z modelu sociálnotrhového hospodárstva, už od Adenauera. Nikdy neobhajovala tento neoliberálny model, ktorý tu obhajujú kolegovia z SDKÚ alebo zo SaS, ktorí celkom prirodzene vyznávajú neoliberalizmus. V poriadku, ale kresťanská demokracia? Však vy ste boli v tom Európskom parlamente, vy ste to museli vidieť. Sociálna náuka cirkvi, sociálnotrhové hospodárstvo, spomínajte si na autora, ako bol Benjamin Disraeli, ktorý kritizoval to, že tieto liberálne modely rozdeľujú národy na dva národy, na chudobných a bohatých, a k ničomu dobrému to nevedie. Spomeňte si na to, akú politiku zastávajú malé škandinávske kresťanské demokracie, ktoré podporujú sociálny štát všade. Čo rozpráva Barroso v Európskom parlamente? Obhajuje sociálnotrhové hospodárstvo, redistribúciu. Z kresťanskej demokracie, tej tradičnej, klasickej, západnej, nikto nikdy neobhajoval tento tupý neoliberalizmus. Ako si to vy na Slovensku môžete dovoliť? Vy ako slušný človek by ste si mali uvedomiť, že obhajoba „flat taxu“, to patrí do výbavy nejakých domorodých náčelníkov niekde v treťom svete alebo fanatických neoliberálov. Ale vy, ako kresťanský demokrat, pán kolega, študujte vlastné spisy a vráťte sa k Adenauerovi, pretože to by vás mohlo zdobiť. Ale toto, prepáčte, nemá nič spoločné s modernou Európou.
Glváč, Martin, podpredseda NR SR (2019-06-24):
Ďakujem. Vyhlasujem všeobecnú rozpravu za skončenú. Pani navrhovateľka, chcete zaujať stanovisko? Nie je tomu tak. Pán spravodajca? Nie. Prerušujem rokovanie o tomto bode programu. A ďalším bodom programu je prvé čítanie o návrhu poslancov Evy Antošovej, Jaroslava Pašku, Štefana Zelníka, Juraja Soboňu a Stanislava Kmeca na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov. Návrh zákona má tlač 1347, návrh na jeho pridelenie na prerokovanie výborom je v rozhodnutí č. 1422, 1480 a 1593. Dávam slovo poslankyne Eve Antošovej, aby návrh zákona uviedla, nech sa páči. (Rokovanie o návrhu poslancov Národnej rady Slovenskej republiky Evy Antošovej, Jaroslava Pašku, Štefana Zelníka, Juraja Soboňu a Stanislava Kmeca na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1347.)
Kadúc, Miroslav, poslanec NR SR (2014-02-05):
Takáto veľkorysosť voči KDH, fu, neviem, či sa to bude opakovať, ale OK. No ďakujem za všetky príspevky, aj teda za Martina Chrena, aj za Petra Osuského. Vo mne sa bije osoba vo verejnej službe a osoba, ktorá si ctí právny štát a právny systém, preto som sa pokúšal s Petrom Pollákom navrhnúť taký zákon, ktorý bude, môže ísť cestou najmenšieho odporu, a keď tu bude vôľa, tak v druhom čítaní tu kľudne dajme na celú šírku, pretože zbaviť povinnosti takto naozaj zásadnej, ktorá tam nemá čo robiť, je podľa mňa úplne bezproblémové, aspoň ja to tak vidím ako právnik. Čo sa týka tých nákladov, samozrejme, nemalo by to byť prioritné pred právnym štátom, ale aj to zopakujem, máme tu v zmysle zákona o hmotnej núdzi menšie obecné práce a na toto sú vyčlenené prostriedky, presne aj na tento účel. Čiže nebude problém so štátnym rozpočtom. Napadá mi tu, ak sa bavíme ešte o peniazoch, skutočne si predstavte situáciu, že máte ten víkendový domček a niekto si tam ublíži alebo stane sa, že zomrie. Ja som pri mojej civilnej profesii zažil žalobu, kde sa, kde pozostalí žalovali nemajetkové práva za ochranu súkromia za toho pozostalého, kde boli tie hodnoty 30- a 60-tisíc eur. Si to, prosím, predstavte, že sa to stane vám, to nehovorím o tom, ak sa stane nejakému politikovi, prípadne nejakému čelnému predstaviteľovi súdnictva, ktorý dokáže aj 150-, ale naozaj reálna suma ľudského života sa tu pohybuje okolo 30- až 60-tisíc. Toto budete povinní zaplatiť, ak sa preukáže, že ste porušili svoju povinnosť, ktorú dneska máte. Ten náš, ten zákon je dobrý pre všetkých, nikomu neškodí, obci už vôbec nie. Ja s tým podaním súhlasím. My sme to už ako-tak predrokovali s poslancom Chrenom, že treba do toho ísť, a ja privítam, ak tam bude ktokoľvek, kľudne, poďme do toho a dajme to na Ústavný súd, nech rozhodne, pretože iba on môže povedať, či je to v súlade s ústavou, je alebo nie je. Ale v tomto prípade je ten právny stav tak jasný, že určite aspoň v časti minimálne, ktorú navrhujem ja, rozhodne v náš prospech. Inými slovami, my zahltíme Ústavný súd, lebo nám sa voľaktorým nechcelo robiť. Prepáčte mi to, ale ak zahlasujete, ak sa zdržíte alebo budete proti, chápem to akurát tak, že ste nepočúvali niektorí, že tento zákon je skutočne apolitický. Preto vás ešte raz naozaj poprosím o podporu, a keby ste potrebovali to vysvetliť, ja som k dispozícii, kľudne. Pobavme sa o tom, je to zákon pre, naozaj pre všetkých. Ďakujem.
Fico, Robert, poslanec NR SR (2022-02-08):
Prerušte schôdzu. (Reakcie z pléna: „Prerušte schôdzu!“ )
Košútová, Magda, poslankyňa NR SR (2012-07-24):
Ďakujem pekne za slovo, pán predseda. Vážené pani poslankyne, vážení páni poslanci, Výbor Národnej rady Slovenskej republiky pre pôdohospodárstvo a životné prostredie svojím uznesením č. 23 z 23. júna 2012 ma určil za spravodajcu k vládnemu návrhu zákona, ktorým sa mení a dopĺňa zákon č. 137/2010 Z. z. o ovzduší. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 o rokovacom poriadku. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil v súlade s § 72 ods. 2 rokovacieho poriadku na rokovanie dnešnej, 4. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskej únie, nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada Slovenskej republiky uzniesla na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 6. júla 2012 č.124 navrhujem, aby vládny návrh zákona prerokovali tieto výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný vládny návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predseda, skončila som, otvorte, prosím, rozpravu.
Záborská, Anna, poslankyňa NR SR (2023-05-25):
Ďakujem pekne, pán predseda. Vážené kolegyne, vážení kolegovia, ctená snemovňa, v súlade s § 80 ods. 1 zákona o rokovacom poriadku som bola určená predsedom výboru za spravodajcu k navrhovanému... (Prerušenie vystúpenia predsedajúcim.)
Bugár, Béla, podpredseda NR SR (2018-11-28):
Pani poslankyňa Cséfalvayová, môžte reagovať, nech sa páči.
J. Senko, poslanec: (2010-01-29):
Chcel by som pripomenúť, že ozaj išlo o zbytočnú, ba až naivnú chybu jedného policajta, išlo o jedno ľudské zlyhanie. Chcem zdôrazniť, že takéto cvičenie existuje už minimálne od roku 1989, čo bolo potvrdené aj bývalým riaditeľom hraničnej polície. Treba zdôrazniť aj to, že pán minister Kaliňák okamžite rozhodol o zastavení tohto typu cvičenia a dal preveriť, aby sa táto situácia vyriešila. Takže táto situácia sa stala pre vás vhodnou témou predvolebného boja so snahou o diskreditáciu pána ministra. Zámerne obchádzate jeho úspechy a systémové veci, ktoré sa mu podarilo v jeho funkcii uviesť do života a o ktorých hovoril už aj pán predseda vlády. Ale váš zámer je ozaj úplne jasný: silou-mocou diskreditovať, znevažovať. Ale myslím si, že verejnosť úplne jasne chápe... (Prerušenie vystúpenia časomerom.)
Sopko, Miroslav, poslanec NR SR (2017-12-13):
Ďakujem za slovo, pán predsedajúci. Pripojím sa k ostatným, ktorí ďakujú. Možnože to vyzerá banálne, ale je to, ja osobne za seba hovorím, z čistého srdca. Poznám veľmi málo žien tak silných, tak pevných, ktoré naozaj dokážu svoje presvedčenie prenášať tu na tejto pôde, ako si práve ty, Erika. Je málo ľudí, ktorí veci možno na prvý pohľad neviditeľné, robia z nich veci viditeľné. Naším spoločným snažením má byť, ak chceme byť naozaj sebavedomým národom, vedieť sa vyrovnať s našou minulosťou, vedieť usporiadať si vzťahy, urobiť si v tom poriadok. Kiež by sme sa dočkali, že sa bez ohľadu na to, kto predloží návrh zákona, ktorý k tomuto prispeje, vedeli za to spojiť a zahlasovať. Ďakujem ti za to pôsobenie a za ten čas, čo som bol s tebou a veľa sa mohol od teba naučiť. A zároveň z tohto miesta mi dovoľte všetkým vám popriať krásne vianočné sviatky a najmä pokoj ľuďom dobrej vôle tu na celej zemi.
Ďuriš Nicholsonová, Lucia, podpredsedníčka NR SR (2017-11-29):
Nech sa páči, pán spravodajca, v rámci záverečného slova.
I. Šulaj, poslanec: (2005-01-19):
V zmysle tohto návrhu uznesenia Národná rada Slovenskej republiky žiada vládu Slovenskej republiky A. vypracovať správu o príjmoch z rozpočtov Európskej únie a odvodoch do rozpočtov Európskej únie za rok 2004. V uvedenej správe analyzovať príčiny rozdielov medzi skutočným finančným plnením a podmienkami definovanými v štátnom rozpočte na rok 2004, ako aj vplyv šetrenia finančných prostriedkov vo výdavkoch rozpočtu súvisiacich so spoluúčasťou na jednotlivých aktivitách v roku 2004. Súčasťou uvedenej správy musí byť aj návrh opatrení a postupu vlády Slovenskej republiky v nasledujúcom období, súvisiacich s optimálnym čerpaním prostriedkov z rozpočtov Európskej únie; B. predložiť správu Národnej rade Slovenskej republiky a prerokovať ju ako osobitný bod programu. Odôvodnenie: Na základe predbežných informácií o vývoji štátneho rozpočtu k 31. 12. 2004 Slovensko v uvedenom období prijalo platby z rozpočtov EÚ v sume 4,5 mld. korún oproti rozpočtu, ktorý definoval platby v objeme 14,2 mld. korún, je to teda za rok 2004 takmer o 10 mld. korún menej. Opačná situácia bola vo výdavkoch do rozpočtov Európskej únie, pri ktorých bolo v skutočnosti zaplatené 7,9 mld. korún oproti rozpočtu, ktorý definoval odvody až vo výške 9 mld. korún. Vzhľadom na to, že uvedené štrukturálne operácie sú jedným z podstatných hybných impulzov slovenskej ekonomiky, je potrebné sa uvedenými skutočnosťami zaoberať i v Národnej rade Slovenskej republiky. Zároveň by vláda Slovenskej republiky mala definovať konkrétne opatrenia, ktoré zabezpečia optimálne využitie finančných prostriedkov z Európskej únie v nasledujúcom období. Ak sme na včerajšej schôdzi hovorili o optimálnom využití finančných prostriedkov a o ich prerozdeľovaní či už na Národné divadlo, alebo na iné priority, ktoré sme tu určili v rozpočte verejnej správy na roky 2005 – 2007, ak slovenská ekonomika má naozaj jeden veľký silný hybný impulz, a to je vstup do Európskej únie, ktorá nás podporuje aj štrukturálnymi operáciami na tom, aby ekonomika Slovenska išla dopredu, je potrebné, aby sme v správnom čase mali správne informácie a aby sme vedeli, tak Národná rada, ako aj vláda, zaujať konkrétne opatrenia k tomu, aby Slovenská republika vyčerpala čo najviac finančných prostriedkov a aby sa to odzrkadlilo koniec koncov aj na životnej úrovni našich občanov a na zlepšení podnikateľského prostredia. Ďakujem za pozornosť.
Grendel, Gábor, podpredseda NR SR (2020-07-24):
Pán poslanec Svrček.
P. Paška, predseda NR SR: (2009-12-02):
(Hlasovanie.) 134 prítomných, 77 za, 21 proti, 34 sa zdržalo, 2 nehlasovali. Tieto body sme schválili.
B. Sániová, poslankyňa: (2006-10-18):
Ďalej, aby za gestorský výbor určila hlasovaním Výbor Národnej rady Slovenskej republiky pre zdravotníctvo a že predmetný návrh zákona Ústavnoprávny výbor Národnej rady prerokuje  do 29. novembra 2006 a gestorský výbor do 30. novembra 2006. Ďakujem.
Fico, Robert, predseda vlády SR (2015-10-01):
Ďakujem pekne. Pán predseda, poklona, takýto originálny spôsob dohodnutia rande som ešte nevidel (povedané so smiechom a smiech v sále), ale berieme. Vážený pán predseda, vážená Národná rada, vážení členovia vlády, milí hostia, dovoľte mi, aby som najskôr podľa rokovacieho poriadku ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný je podpredseda vlády a minister vnútra Robert Kaliňák, zastupuje ho minister dopravy, výstavby a regionálneho rozvoja Ján Počiatek. Ďalej neprítomný z dôvodu zahraničnej pracovnej cesty podpredseda vlády Miroslav Lajčák, zastupuje ho podpredseda vlády Peter Kažimír. Neprítomný je Vazil Hudák, minister hospodárstva, zastupuje ho podpredseda vlády Peter Kažimír. Ďalej je mimo Bratislavy minister zdravotníctva Viliam Čislák, zastupuje ho minister práce, sociálnych vecí a rodiny Ján Richter. Na pracovnej ceste je aj minister školstva, vedy, výskumu a športu pán Draxler, zastupuje ho minister práce, sociálnych vecí a rodiny Ján Richter. Otázky nie sú na ministra životného prostredia Petra Žigu ani na ministra kultúry Mareka Maďariča. Pán predseda, som pripravený odpovedať na postavené otázky.
Jurinová, Erika, podpredsedníčka NR SR (2014-02-05):
Ďakujem pekne, pán poslanec. Otváram všeobecnú rozpravu. Nedostala som žiadnu písomnú prihlášku. (Reakcia z pléna.) Dávam možnosť prihlásiť sa do rozpravy ústne. Uzatváram možnosť prihlásiť sa. Do rozpravy sú prihlásení dvaja páni poslanci a o slovo požiadal aj pán spravodajca v zmysle rokovacieho poriadku. Dávam vám slovo, pán poslanec Gál.
Sulík, Richard, predseda NR SR (2010-10-12):
Ďakujem vám pekne. Poprosím pána poslanca Ondruša, nech sa páči.
Glváč, Martin, podpredseda NR SR (2019-05-21):
Prosím, pán kolega, poprosím ďalej, aby pani poslankyňa mohla rozprávať. Ďakujem.
P. Hrušovský, predseda NR SR: (2004-10-28):
Poprosím teraz pána poslanca Ondriaša ako ďalšieho písomne prihláseného do bodu programu interpelácie. Nech sa páči. K. Ondriaš, poslanec: Vážený pán predseda Národnej rady Slovenskej republiky, vážení páni ministri, dámy a páni, podľa § 129 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov interpelujem ministra vnútra pána Vladimíra Palka. Dňa 6. 10. 2004 som dostal do odkazovej schránky môjho mobilného telefónu šesť audiospráv v časoch 18.36 hod., 18.41 hod., 19.14 hod., 19.18 hod. a 19.22 hod. Každá správa bola v dĺžke okolo jednej až troch minút a obsahovala rozhovory môjho asistenta Dr. Ladislava Romana s náhodnou neznámou osobou v čase okolo 18.00 až 19.00 hod. dňa 6. 10. 2004. Kópiu správy prijatej o 19.22 hod. môžem predložiť. Doktor Ladislav Roman mi potvrdil, že v inkriminovanom čase mi netelefonoval. Na požiadanie môžem predložiť ďalšie podrobnosti. Vážený pán minister, týmto žiadam vyšetriť, kto odpočúval a poprípade odpočúval môjho asistenta Dr. Ladislava Romana a kto a prečo uvedené odpočúvané rozhovory poslal do mojej telefónnej schránky. Za odpoveď vopred ďakujem. V Bratislave 27. 10. 2004. Karol Ondriaš. Ďakujem.
Figeľ, Ján, podpredseda NR SR (2012-11-28):
Pán poslanec, áno, pozreli ste sa aj vy na hodinky. Udrela 19.00 hodina. Na základe našich pravidiel prerušujem toto rokovanie. Budeme pokračovať vaším vystúpením ráno podľa programu. Ďakujem pekne. Pekný večer všetkým, dámy a páni. Pán minister, ďakujem. (Prerušenie rokovanie o 19.01 hodine.)
P. Pavlis, poslanec: (2008-01-31):
Predseda Národnej rady Slovenskej republiky svojím rozhodnutím č. 514 z 2. januára 2008 pridelil návrh vlády na voľbu predsedu Poštového regulačného úradu na prerokovanie Výboru Národnej rady Slovenskej republiky pre hospodársku politiku s tým, že podá správu o výsledku prerokovania materiálu a predloží návrh uznesenia Národnej rady Slovenskej republiky. Uznesením č. 283 z 22. januára 2008 výbor odporúčal Národnej rade Slovenskej republiky zvoliť Jána Fľaka za predsedu Poštového regulačného úradu a poveriť a) Výbor Národnej rady Slovenskej republiky pre hospodársku politiku predkladať predsedovi Národnej rady Slovenskej republiky v súlade s príslušnými ustanoveniami zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov návrh na vydanie rozhodnutia o zaradení do platovej triedy a platových náležitostiach predsedu Poštového regulačného úradu; b) predsedu Národnej rady Slovenskej republiky podľa § 43 ods. 2 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov rozhodnúť na základe návrhu Výboru Národnej rady Slovenskej republiky pre hospodársku politiku o zaradení do platovej triedy a o platových náležitostiach predsedu Poštového regulačného výboru. Súčasne výbor poveril spravodajcu výboru podať Národnej rade Slovenskej republiky správu o výsledku rokovania spolu s návrhmi uznesení. Ďakujem, pán predseda, skončil som.
Žiak, Miroslav, poslanec NR SR (2020-04-02):
Pán poslanec Fico, tvrdíte, že sloboda prišla z východu. Áno, ona prišla, ale len na krátky čas. Na krátky čas. A o ďalších dvadsať rokov tie isté vojská, ktoré nás oslobodili, nás prišli okupovať. Môžme otvorene povedať, že nás tu zotročili. Pán poslanec Fico, tiež ste povedal, že ťažko spávate. Ja sa vám nečudujem. To, čo ste porobili ako premiér, úspešný premiér desať rôčkov tejto krajiny, sa nečudujem, že ťažko správate. Ďakujem.
Radošovský, Marián, poslanec NR SR (2015-07-02):
Budem veľmi stručný. Ďakujem pekne za pochopenie toho, čo sa stalo, a podporu. Dúfam, že sa to prejaví aj v hlasovaní, hoci po mojej pravej ruke je relatívne málo poslancov, ktorí si mohli vypočuť moju námietku, ale dúfam, že je to, čo som im vysvetľoval a žiadal som o pochopenie. A zase ja som sa, ak ste si všimli, vyhol som sa akémukoľvek menu, akémukoľvek pomenovaniu politickej strany, vyhol som sa všetkému a držal som sa len zákona a toho, čo sa stalo. A tohto, keď sa budeme držať, potom si budeme vedieť pozrieť aj do očí, aj podať ruku, aj ďalej spolu normálne fungovať. Inak to pokladám, prepáčte, za, poviem to takým jazykom, trošku tvrdším, za vytretie si zadnej časti tela s nejakým uznesením.
R. Raši, minister zdravotníctva SR: (2008-12-04):
Ďalšou navrhovanou zmenou je úprava podmienok pre pestovanie konopy siatej na vlákno, na semeno, ak pestovateľ je poberateľom priamych platieb podľa príslušných právnych predpisov Európskej únie. Cieľom návrhu je ďalej umožniť poľnohospodárom, ktorí sú poberateľmi priamych platieb podľa nariadení Rady a Komisie pestovať odrody konopy siatej uvedené v prílohe 2 nariadenia komisie bez povolenia. Za ďalšie, je to dohľad nad dodržiavaním vymenovaných právnych predpisov Európskej únie, ktorý budú vykonávať organizácie v pôsobnosti Ministerstva pôdohospodárstva Slovenskej republiky, a to Pôdohospodárska platobná agentúra a Ústredný kontrolný a skúšobný ústav poľnohospodársky v Bratislave. Pre žiadateľov o pestovanie maku siateho sa zmierňuje administratívna záťaž pri podávaní žiadostí o vydanie povolenia. Cieľom je podporiť pestovanie maku, ktorý je nielen cennou potravinou, ale prázdne tobolky sú cennou vstupnou surovinou na výrobu ópiových alkaloidov aj pre slovenského spracovateľa tejto suroviny. Ópiové alkaloidy sú jeho významnou exportnou položkou. Návrhom zákona sa dopĺňajú ustanovenia o dôvodoch na dočasné pozastavenie činnosti alebo zrušenie povolenia a ustanovenia o pokutách a v článku 2 návrhu zákona sa navrhuje doplnenie zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov tým, že sa ustanovuje kontrola skrytej reklamy psychotropných látok vo vysielaných programoch. Ďakujem pekne.
Blaha, Ľuboš, podpredseda NR SR (2024-01-11):
Pán Šipoš, ešte raz vás upozorním a zoberiem vám slovo. Pani Kalmárovej sa venujte, ďakujem pekne.
Blanár, Juraj, poslanec NR SR (2010-08-05):
Vážený pán minister, dobre sa to počúvalo, ale treba povedať aj to „bé“. Môžete mať akúkoľvek právnu subjektivitu nemocnice. Pokiaľ nemáte zdroje, a tie zdroje sa dnes generujú práve zo zdravotného poistenia, a obava je práve z toho, že keď sa nezlepší toto financovanie, môžete mať kontrolu sprava doľava, akúkoľvek, ba naopak, je tu obava z toho, že akciové spoločnosti, tak, ako sa to ukázalo aj v prípade privátnych, čiže súkromných zdravotných poisťovní, si vybrali tie profitabilné veci, pretože za predchádzajúcej vlády alebo predchádzajúcich vlád pána Dzurindu, tie najlukratívnejšie veci, ktorým sa hovorí zlaté vajíčka, boli sprivatizované. A tam už nedokáže urobiť nikto s tým nič, pretože už to niekto iný má v súkromných rukách. Takže na toto trebalo rovnako odpovedať, ale nepočul som na to odpoveď, pán minister, hovoríte len o kontrolách, a tak ďalej, ja budem vám tlieskať, pokiaľ z toho zdravotného poistenia získate viac peňazí natoľko, aby sa dokázali financovať aj také diagnózy, aj také výkony, ktoré nie sú profitabilné, ale sú potrebné pre každého pacienta. Ďakujem.
Kollár, Boris, predseda NR SR (2020-05-13):
Pokračujeme v schôdzi. Nech sa páči, pán Kuffa, máte prerušenú rozpravu, nech sa páči. (Pokračovanie rokovania o Správe o činnosti verejného ochrancu práv za rok 2019 , tlač 23.)
Rafaj, Rafael, poslanec NR SR (2011-06-28):
Ďakujem za slovo. Áno, pán minister, máte pravdu, že dobré mravy sú súčasťou slovenského právneho poriadku, ale treba si pozrieť, kto je subjektom oprávnenej ochrany a je to predovšetkým ten, kto je slabší. To znamená, buď spotrebiteľ vo vzťahu k predajcovi, alebo napríklad recipient vo vzťahu k súkromnému a predovšetkým zahraničnému vydavateľovi. V tejto súvislosti ale mi ešte chýba niekoľko odpovedí, ako sa oddelí status jednej a tej istej osoby, ak ide o súkromnú osobu a kedy už ide o verejného funkcionára? – by ma zaujímalo. Ako sa zvýši vynútiteľnosť práva alebo vymožiteľnosť práva pre občana, ktorá je 3 až 8 rokov? To opäť sme sa nedozvedeli z tohto zákona. A prečo sa preferuje súkromný vlastník pred verejnosťou, recipientom a jeho legitímnym nárokom dovolať sa pravdy?
Hlina, Alojz, poslanec NR SR (2014-04-03):
Ďakujem veľmi pekne. Vážená pani predsedajúca, vážené kolegyne, kolegovia, dovoľte mi uviesť posledný návrh zákona, ktorý som si dovolil, využijúc moje právo poslanca, predložiť, a to je zákon, ktorý tu už bol a hovorí o tom, že spôsob, ako sa snažíme tváriť, už nefunguje. To znamená, že sa tvárime, že problém neexistuje, a myslíme si, že sa vyrieši takým spôsobom. Nevyrieši. A jedna z ciest, ako ho pomôcť riešiť, je upraviť aj ustanovenia zákonov, jednotlivých zákonov. Tento konkrétne hovorí o tom, že prídavky pre deti sa vyplácajú iba po určitý počet detí. V návrhu je po tri deti. Tento návrh, akokoľvek sa môže zdať niekomu, môžete si tu tých prívlastkov dať niekoľko, je stále ešte v kategórii štandardných. Čím neskôr, čím neskôr budeme túto situáciu riešiť prostredníctvom zákonov, pokiaľ ju nenecháme riešiť prostredníctvom nejakých ľudí, neviem akým spôsobom, tak budeme musieť prijímať čoraz menej štandardné návrhy zákonov. Takže apelujem na to, že ak by ste chceli byť partnermi projektu umenia možného a partnermi projektu relatívne ešte štandardných riešení na zložitý problém, tak môžte sa ho smelo zúčastniť. Toto je jeden z návrhov, ktorý o tom hovorí. Upozorňujem, čím neskôr, tým menej štandardné zákonné opatrenia budeme nútení prijímať. Ďakujem pekne.
Ďuriš Nicholsonová, Lucia, podpredsedníčka NR SR (2017-10-18):
S reakciou na faktické poznámky pán poslanec Viskupič.
Pellegrini, Peter, predseda NR SR (2014-12-04):
Ďakujem. Čiže sťahujete bod 41 a 42. Tlač 1189 a tlač 1990? Povedzte tlače. Zapnite, prosím, mikrofón pánovi poslancovi Matovičovi, nech neurobíme nejakú chybu.
Kollár, Boris, predseda NR SR (2023-05-03):
Prosím, prezentujme sa a hlasujeme. (Reakcie z pléna.) Prerušil som hlasovanie, lebo viacerí mi nahlásili, že nefunguje. Už je to v poriadku? (Reakcia z pléna.) Áno? Tak len dve sekundy, pozor. Spúšťam hlasovanie. (Hlasovanie.) Prítomných 140 poslancov, za 135, 3 sa zdržali, 2 nehlasovali. Uvedený návrh sme schválili.
Laurenčík, Milan, podpredseda NR SR (2020-11-03):
Ďakujem, pán spravodajca. Prosím, zaujmite miesto pre spravodajcu. Otváram rozpravu, do ktorej som nedostal žiadnu písomnú prihlášku, preto sa pýtam, či sa hlási do rozpravy niekto ústne. Konštatujem, že nie, a preto vyhlasujem rozpravu za skončenú. Predpokladám, keď nebola rozprava, pán navrhovateľ ani pán spravodajca sa nechcú vyjadriť k neexistujúcej rozprave, takže prerušujem rokovanie o tomto bode programu. Teraz pristúpime k prerokovaniu návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov v súvislosti s ochorením COVID-19 . Návrh vlády má parlamentnú tlač 320. Prosím pána ministra dopravy a výstavby Slovenskej republiky, pána Andreja Doležala, aby návrh vlády odôvodnil. Pán minister, nech sa páči, máte slovo.
Jarjabek, Dušan, poslanec NR SR (2015-04-24):
Ďakujem za slovo, pán predseda. Pán minister, ďakujeme veľmi pekne za to vystúpenie, kde naozaj sa človek dozvie veci, do ktorých nemôže vidieť. Vôbec v tejto debate celý tento deň je strašne vidieť, keď vystúpia odborníci v danej oblasti a keď rozprávajú o téme, a to je jedno, či vystúpia z pravej, alebo z ľavej strany, ako je vidieť, že teda sa touto problematikou zaoberajú, rozumejú jej, chcú niečo vyriešiť, aj keď si všeličo vyčítajú, ale proste tá profesná debata, ktorá v tomto smere existuje, je nesmierne zaujímavá. A absolútne je vidieť, keď vystúpi neodborník, a môže mať aj právnické vzdelanie. A o to viac, keď je to jednoducho politicky zloduch, ktorý chce zle, a v tej chvíli je naozaj úplne jedno, aké vzdelanie má tento človek. Jednoducho proste on nechce, on nechce, aby sa tuná čosi vyriešilo. O to vzácnejšie je, keď vás človek môže takto počúvať, a nielen vás, ale napríklad aj pána bývalého ministra Uhliarika, ktorý má na veci úplne iný názor, ale proste je to človek, ktorý touto problematikou žije. No politický zloduch, nech má akékoľvek vzdelanie, aj právnické, ako som už povedal, jednoducho nemôže zarezonovať z toho dôvodu, že je politický zloduch. To je všetko.
Laurenčík, Milan, podpredseda NR SR (2020-04-24):
Ďalší v rozprave vystúpi pán poslanec Dušan Jarjabek, pripraví sa pán poslanec Stanislav Mizík. Nech sa páči, pán poslanec, máte slovo.
Pellegrini, Peter, predseda NR SR (2014-11-26):
Prosím, prezentujme sa a hlasujme o návrhu prerokovať návrh v treťom čítaní ihneď. (Hlasovanie.) Prítomných 141 poslancov, za hlasovalo 82, zdržali sa 59. Tento návrh sme schválili. Keďže sme v treťom čítaní , otváram rozpravu v rámci tretieho čítania. Pýtam sa, či sa niekto z prítomných poslancov do rozpravy hlási. Ak nie, vyhlasujem rozpravu za skončenú. Pristúpime teraz k hlasovaniu o návrhu zákona ako celku. Pán spravodajca.
Glváč, Martin, podpredseda NR SR (2016-10-21):
S faktickými poznámkami osem, ukážete mi, osem poslancov. Posledný pán poslanec Galko? Uzatváram možnosť prihlásiť sa s faktickými poznámkami. Pán poslanec Laurenčík, nech sa páči.
Krajčí, Marek, poslanec NR SR (2022-12-22):
Ďakujem. Pán predseda, sme v treťom čítaní, otvorte, prosím, rozpravu.
Pellegrini, Peter, predseda NR SR (2015-05-20):
Ďakujem pekne. Dávam slovo opäť pánovi poslancovi Kadúcovi, ktorého určil gestorský výbor, aby ešte podal informáciu.
Bugár, Béla, podpredseda NR SR (2010-11-03):
Pán poslanec Viskupič.
Lipšic, Daniel, poslanec NR SR (2015-04-21):
Ja som len čakal, keď hovoril pán poslanec Martvoň o Číne, že spomenie aj pána poslanca Hlinu, lebo on tam chodieva, obchoduje, že zodpovedá pán poslanec Hlina aj za nekvalitu čínskych diaľnic v Poľsku no. Ale ja budem veľmi stručný, lebo myslím, že sme sa dohodli, že budeme hlasovať po ukončení rozpravy, preto možnože prišli aj nejakí bardi parlamentu do pléna, aby natiahli trošku čas, lebo SMER tu nemá pripravené riešenie, nemá pripravené riešenie, takže ja moju faktickú veľmi rýchlo skončím, aby sme mohli do 19.00 hodiny ešte hlasovať a posunúť zákon do druhého čítania, tak ako bola predbežná dohoda.